ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea documentaţiei tehnico-economice (PT), a indicatorilor tehnico-economici actualizați şi a devizului general actualizat pentru obiectivul de investiții “REABILITARE MODERATĂ A IMOBILULUI CLUB VALEA IERII” COMUNA VALEA IERII, JUD. CLUJ”, aprobat pentru finanțare prin PLANUL NAȚIONAL DE REDRESARE ȘI REZILIENȚĂ, COMPONENTA C10 – FONDUL LOCAL, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale

Consiliul Local al comunei Valea Ierii, întrunit în ședința extraordinară la data de 11.12.2023;

Văzând referatul de aprobare al primarului nr. 6606/07.12.2023  precum și raportul nr.6607/07.12.2023 întocmit de doamna Farcaș Adriana – inspector de specialitate;

luând cunoștință de Hotărârea Consiliului Local Valea Ierii nr.38/08.06.2023 privind aprobarea documentaţiei tehnico-economice (DALI) şi a indicatorilor tehnico-economici pentru obiectivul de investiții “REABILITARE MODERATĂ A IMOBILULUI CLUB VALEA IERII, COMUNA VALEA IERII, JUD. CLUJ”, aprobat pentru finanțare prin PLANUL NAȚIONAL DE REDRESARE ȘI REZILIENȚĂ, COMPONENTA C10 – FONDUL LOCAL, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale,

Ținând cont deprevederile:

-Legii nr. 500/2002 privind finanţele publice, cu modificările şi completările ulterioare şi ale Legii nr. 273/2006 privind finanţele publice locale, cu modificările şi completările ulterioare;

-Hotărârii Guvernului României nr. 907/2016 - privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

-Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific — Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 — Fondul local;

În temeiul prevederilor art.129, alin.(2), lit. b, art. 139, alin. (3), lit. d) și art. 196, alin. (1), lit. a) din O.U.G. nr. 57/2019 privind Codul administrativ cu codificările și completările ulterioare,

Consiliul Local al comunei Valea Ierii adoptă prezenta hotărâre:

Art. 1. –Se aprobă documentația tehnico-economică – Proiectul Tehnic (PT) pentru obiectivul

de investiții “REABILITARE MODERATĂ A IMOBILULUI CLUB VALEA IERII” COMUNA VALEA IERII, JUD. CLUJ”, aprobat pentru finanțare prin PLANUL NAȚIONAL DE REDRESARE ȘI REZILIENȚĂ, COMPONENTA C10 – FONDUL LOCAL, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale.

Art. 2. - Se aprobă indicatorii tehnico-economici aferenți obiectivului de investiții “REABILITARE MODERATĂ A IMOBILULUI CLUB VALEA IERII” COMUNA VALEA IERII, JUD. CLUJ”, conform Anexei nr. I la prezenta hotărâre.

Art. 3. - Se aprobă Devizul General actualizat al obiectivului de investiții “REABILITARE MODERATĂ A IMOBILULUI CLUB VALEA IERII” COMUNA VALEA IERII, JUD. CLUJ”, conform Anexei nr. II la prezenta hotărâre.

Art. 4.(1) – Se aprobă suplimentarea finanţării de la bugetul local al comunei Valea Ierii a sumei de 90.991,71 lei la care se adaugă TVA în valoare de 17.288,42 lei, reprezentând cheltuieli neeligibile rezultate din documentaţia tehnico-economică – Proiectul Tehnic (PT).

(2) Finanţarea de la bugetul al comunei Valea Ierii, astfel cum reiese din prezenta hotărâre şi coroborată cu Hotărârea Consiliului Local Valea Ierii nr. 38 din 08.06.2023, devine 1.988.305,51 lei la care se adaugă TVA în valoare de 376.058,13 lei.

Art. 4. Cu ducerea la îndeplinire a prezentei hotărâri se încredințează primarul Comunei Valea Ierii, jud.Cluj.

Art. 5. Prezenta hotărâre se comunica la:

-Instituția Prefectului – Județul Cluj;

-Primarului comunei Valea Ierii;

-va fi publicată pe pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

Președinte de ședință, Contrasemnează:

Vasile-Mihai Șipoș Secretar general al comunei,

Nelia-Crenguța Mariș

**Nr.74 din 11.12.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel:6 voturi “pentru” și 3 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*

**CONSILIUL LOCAL VALEA IERII**

**ANEXA NR.I la H.C.L. nr.74 /11.12.2023**

**1 Descrierea proiectului:**

Investiția propusă prin prezentul proiect, cu titlul **“REABILITARE MODERATĂ A IMOBILULUI CLUB VALEA IERII, JUD. CLUJ”** din localitatea Valea Ierii, comuna Valea Ierii, județul Cluj, este necesară pentru îmbunătățirea serviciilor publice oferite de Primărie către comunitatea locală. Astfel, se va promova la nivel local un model de bună practică în ceea ce privește asigurarea unor condiții optime pentru desfășurarea activităților culturale și recreative, iar această localitate din mediul rural va putea să ofere locuitorilor săi condiții mai bune de viață, o îmbunătățire constantă a calității vieții și acces la facilități considerate normale în prezent.

Amplasamentul este situat în județul Cluj, localitatea Valea Ierii, nr. 110. Suprafața terenului este de 747mp (măsurat 800mp), conform CF nr. 50099. Pe amplasament se regăsesc două corpuri de clădire, Corpul C1 – clădire administrativă și social culturală și Corpul C2 – construcții anexe. Proiectul curent tratează **corpul** C1, dat în folosință în anul 1966, corp ce are un regim de înălțime parter (P) / parter + etaj (P+E). Corpul C1, care face obiectul prezentului studiu are suprafața construită la sol de 230,00 mp, iar regimul de înălțime P / P+E . Terenul aferent clădirii se află în intravilan, cu drept de proprietate al Comunei Valea Ierii – domeniul public.

Principalele lucrări propuse pentru reabilitarea moderată a imobilului vor consta în:

* **Înlocuire ferestre/tâmplărie -** propune înlocuirea tâmplăriei existente cu tipuri noi, eficiente energetic, se propune montarea de tâmplării realizate din profile multicamerale si acestea se vor prevedea cu panouri vitrate de tip tripan. Ferestrele vor fi prevăzute cu benzi de etanșare. Ferestrele vor fi dotate cu fante de aerisire pentru asigurarea necesarului de aer proaspăt.
* **Izolarea termica a pereților exteriori** - Termoizolația la pereți se va realiza in interior pentru a păstra fațada de lemn specifica zonei. Termoizolarea pereților presupune izolarea cu vata mineral, de 15 cm (se recomanda alegere unui produs din materii prime naturale, cu conținut reciclat ridicat), cu specificația ca este obligatorie montarea unei bariere de vapori pe partea interioară a termoizolației pentru a opri migrarea si condensarea vaporilor de apa din interiorul clădiri in pereții acesteia.
* **Izolare termica soclu** - Izolarea termica a soclurilor presupune, izolarea cu polistiren extrudat (XPS) ignifugat de 10 cm.
* **Izolarea termica a planșeului peste parter/etaj -** Izolarea termica a planșeului peste parter, respectiv etaj pod se realizează cu vata minerala bazaltica de 25 cm grosime
* **Intervenții generale asupra clădirii:**

- Lemnul de pe fațadă se va trata corespunzător; Tratarea elementelor de lemn se va face prin: ignifugare (pentru a creste rezistenta la ardere), hidrofugare (tratarea cu soluții pentru a stopa absorbția de apa), tratarea împotriva insectelor si fungilor precum si radiaților UV.

- Șarpanta: se va verifica daca unele elemente necesita reabilitare;

- Se vor verifica elementele planșeului din lemn de peste parter, înlocuindu-se eventualele elemente care prezinta degradări (daca este cazul);

-În cazul planșeelor peste etaj, acestea se vor înlocui întrucât nu răspund cerințelor din punct de vedere structural, termic, acustic, sau a protecției împotriva apei;

- Se va reface învelitoarea pentru întreg acoperișul (se propune învelitoare din țiglă)

- Se vor realiza lucrări de modernizare - refacerea tencuielilor si vopsitoriilor interioare la pereți si tavane, înlocuirea tâmplăriei;

- Se va realiza un dren perimetral, inclusiv realizarea trotuarelor de protecție perimetrale;

- Se vor face recompartimentări interioare pentru a se realiza necesarul de toalete:

- Se vor reface treptele de acces;

- Se vor reface in totalitate instalațiile termice si sanitare;

- Pentru instalațiile electrice, se vor monta corpuri de iluminat de tip LED;

- Se vor monta pompe de căldură cu ventiloconvectoare. Pompele de căldură vor fi alimentate la curent electric si panouri fotovoltaice;

- Se vor reface toate instalațiile, se va monta boiler (zona grupurilor sanitare) alimentat si la panouri solare.

În urma implementării proiectului de reabilitare, se va obține o reducere a consumului de energie primară cu cel puțin 30%, în comparație cu consumul actual, atestat prin raportul de audit energetic și certificatele de performanță energetică elaborate înainte și după executarea lucrărilor de creștere a performanței energetice.

Realizarea investiției în perioada următoare este oportună și datorită posibilității de a accesa fonduri nerambursabile prin intermediul Planului National de Redresare si Reziliență, Componenta C10 – Fond Local, Investiția I.3 – Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale.

**2. Indicatorii tehnico-economici:**

**a) Valoarea totală a obiectivului de investiţii, exprimată în lei, cu TVA şi respectiv, fără TVA, din care construcţii-montaj (C+M), în conformitate cu devizul general**

***Valoarea totală (INV):***

|  |  |
| --- | --- |
| **exclusiv TVA** | **cu TVA** |
| RON | RON |
| **1.988.305,51** | **2.364.363,64** |

***din care C+M:***

|  |  |
| --- | --- |
| **exclusiv TVA** | **cu TVA** |
| RON | RON |
| **1.508.694,78** | **1.795.346,79** |

**b) Valoarea totală ELIGIBILA a obiectivului de investiţii, exprimată în lei, cu TVA şi, respectiv, fără TVA**

|  |  |
| --- | --- |
| **exclusiv TVA** | **cu TVA** |
| RON | RON |
| **675.788,26** | **804.188,03** |

**c) Valoarea totală NEELIGIBILA a obiectivului de investiţii, exprimată în lei, cu TVA şi, respectiv, fără TVA**

|  |  |
| --- | --- |
| **exclusiv TVA** | **cu TVA** |
| RON | RON |
| **1.305.126,10** | **1.551.459,72** |

**d) Indicatori tehnici**

|  |  |  |  |  |
| --- | --- | --- | --- | --- |
| **Functiune** | **Existent** | | **Propus** | |
| **m2** | **%** | **m2** | **%** |
| **S teren studiat /reglementat** | **747,00** | **100,00** | **747,00** | **100,00** |
| **Constructii** | **312,00** | **41,76** | **312,00** | **41,76** |
| *Corp 1 - Club* | *230,00* | *30,78* | *230,00* | *30,78* |
| *Corp 2 -magazie* | *82,00* | *10,98* | *82,00* | *10,98* |
| **Circulatii auto / parcari** | **166,25** | **22,25** | **121,00** | **16,20** |
| *Circulatii auto* | *128,75* | *17,23* | *83,50* | *11,18* |
| *Parcari* | *37,50* | *5,02* | *37,50* | *5,02* |
| **Circulatii pietonale / terase** | **64,80** | **8,67** | **115,60** | **15,47** |
| Circulatii pietonale | 52,00 | 6,96 | 97,90 | 13,10 |
| Terase exterioare | 12,80 | 1,71 | 17,70 | 2,37 |
| **S libere/verzi/amenajate** | **203,95** | **27,32** | **198,40** | **26,57** |
| ***TOTAL*** | ***747,00*** | ***100,00*** | ***747,00*** | ***100,00*** |
|  |  |  |  |  |
| Indicatori urbanistici | Existent | | Propus | |
| Regim de inaltime | P+E | | P+E | |
| S construita | 312 m2 | | 312 m2 | |
| Sdesfasurata | 465,80 m2 | | 465,80 m2 | |
| POT | 41,76% | | 41,76% | |
| CUT | 0,63 | | 0,63 | |
|  |  |  |  |  |
| Alte caracteristici: |  | | | |
| Categoria de importanță | C | | | |
| Clasa de importanță | III | | | |

Președinte de ședință, Contrasemnează:

Vasile-Mihai Șipoș Secretar general,

Nelia-Crenguța Mariș